Sanae Takaichi

**Sanae Takaichi** (født 1961) er en japansk politiker som har siden 21. januar 2025 vært landets statsminister. Hun har dessuten vært president i Det liberaldemokratiske parti (LDP) siden 4. oktober 2025. Hun er den første kvinnen til å inneha disse vervene.

Takaichi regnes for å stå forholdsvis langt til høyre. Hun har også spilt sterkt på nasjonalisme. Hun ble rangert som den tredje mektigste kvinnen i verden i 2025, ifølge *[[Forbes]]* liste over verdens 100 mektigste kvinner. I januar 2026 skrev hun ut nyvalg, noe som overrasket mange kommentatorer. Det forestående valget ble oppfattet som i praksis en folkeavstemning om Takaichis statsministerpost. Frem mot valgdagen 8.&nbsp;februar 2026 tydet meningsmålinger på at særlig velgere i alderen 20–29 støttet Takaichi. Da valgresultatet forelå, ble det klart at Takaichi hadde vunnet en overlegen seier med 316 seter.

## Bakgrunn
Takaichi ble født 7. mars 1961 i Nara.

Hun ble uteksaminert fra Kobe Universitet med en bachelor i bedriftsøkonomi. Etter utdanningen jobbet hun som forfatter, lovgivende assistent og kringkaster. Hun bodde i USA fra 1987 til 1988, hvor hun arbeidet for den kvinnelige politikeren (D) og feministen Pat Schroeder. 

Den politiske karrieren startet etter at hun som 24-åring hørte industrilederen Kōnosuke Matsushita (1894–1989) tale om fremtiden. Hun tenkte: «Jeg vil forme politikk på den nasjonale politiske arenaen.» 
## Politisk karriere
Hun stilte til valg som uavhengig kandidat til Representantenes hus i 1992, men tapte. Hun stilte til valg på nytt året etter og kom inn som uavhengig kandidat. Hun satt Representantenes hus frem til 2003 (fra 1996 for partiet LDP). I perioden 2006 til 2024 hadde hun ulike statsrådroller under statsministrene Shinzō Abe og Fumio Kishida.

### Innenriks- og kommunikasjonsminister 2014–2017
Hun var innenriks- og kommunikasjonsminister fra 2014–2017 og deretter igjen fra 2019 til 2020 i Abes regjering.

### Minister for økonomisk sikkerhet 2022–2024
Fra 2022 til 2024, i Kishidas regjering var hun minister for økonomisk sikkerhet. I august 2023 uttrykte Takaichi en bekymring for at planer om å selge regjeringens eierandel i NTT kunne gjøre Japans telekommunikasjonsinfrastruktur sårbar for Kina.

### Partileder i LDP og Japans statsminister fra 2025
Den 4. oktober 2025 ble hun (som den første kvinne) valgt som president i partiet LDP. Den 21. oktober ble Takaichi valgt som statsminister og Japan fikk dermed sin første kvinnelige statsminister. Hun ble stemt fram av 237 av nasjonalforsamlingens 465 representanter.

Den 23. januar 2026 bestemte Takaichi å oppløse Japans underhus, noe som førte til nyvalg 8. februar. Grunnen er et forsøk for en gjennomgang av hennes popularitet for å hjelpe regjeringspartiet med å gjenvinne flertall etter betydelige tap de siste årene.

## Politikk
Hun regnes for å være en konservativ nasjonalist med særlig fokus på Kina.

### Innvandring
Takaichi har blitt beskrevet som en kandidat med en «hard linje» i innvandringspolitikken. Under valgkampen talte Takaichi om restriksjoner på kjøp av eiendom fra ikke-japanske individer og en aksjon mot ulovlig innvandring.

### Sosialpolitikk
Takaichi har talt imot ekteskap mellom personer av samme kjønn, og at ektepar beholder separate etternavn. Hun har hevdet at slike endringer vil undergrave tradisjonelle familieverdier. Men har også uttalt at «det ikke skal være noen fordommer mot seksuell legning eller kjønnsidentitet».

### Skatte- og finanspolitikk
Hun lovet under valgkampen i 2025 at målrettede investeringer i viktige sektorer som å forsterke militæret, mer finanspolitiske utgifter til vekst, fremme cybersikkerhet og teknologi, og strengere innvandringspolitikk for å beskytte Japan mot globale og innenlandske sårbarheter.

Hun har åpent kritisert Japans sentralbank for å heve renten for å bekjempe inflasjonen, noe hun har kalt «dumt». I stedet for innstramninger har hun lovet kontantutdelinger og skatteletter til husholdningene.

Takaichi har kommet med løfter om skattelette for utgifter til barnevakt, og skattefordeler for firma som tilbyr barnepass.

### Ideologisk inspirasjon
Takaichi har uttalt at hun beundrer den tidligere britiske statsministeren Margaret Thatcher, og er tilhenger av tidligere statsminister Abes konservative visjon for Japan.

### Annet
Hun har flere ganger besøkt det omstridte tempelet og krigsminnesmerket Yasukun. Besøkene har vakt harme både i Sør- og Nord-Korea, samt i Kina.

## Familie
Takaichi og hennes mann Taku Yamamoto skilte seg i 2017, og begrunnet dette med at de hadde ulike poliske syn. Senere kom de imidlertid sammen igjen, og giftet seg på nytt i 2021. Ektemannen tok da sin hustrus etternavn og kalte seg Taku Takaichi. I japanske medier ble han imidlertid også fortsatt kalt Taku Yamamoto.

## Fotnoter


## Referanser


## Eksterne lenker
*